als_Latn dik_Latn sag_Latn
Lajmi/Policia e Pogradecit pajiset me skafandra te reja
Një protestë disa ditore e qytetarëve në Pogradec të cilët kundërshtojnë 5-fishimin arbitrar të taksave dhe mungesën e investimeve nga administrata bashkiake e Artan Shkëmbit, ka futur në tmerr dhe panik policinë. Mësohet se, të gjendur në kushte paniku nga protesta e qytetarëve, Policia e Pogradecit është pajisur me skafandra te reja dhe mjete të tjera, për t’iu përgjigjur me dhunë protestës paqësore të pogradecarëve. Artan Shkëmbi duhet të japë përgjigje për atë që po kurdis në kurriz të qytetarëve. Edhe pse ndaj tij ka të hapura disa dosje, padia më e fundit është ajo e KLSH-së për abuzime me detyrën me pasojë miliona lekë dëme në buxhetin e shtetit. Por, edhe sot e kësaj dite Artan Shkëmbi nuk është thërritur në prokurori për tu ballafaqur me dosjen voluminoze të abuzimeve. Ende s’dihet arsyeja se pse organi i akuzës heziton të verë përpara drejtësisë një prej pushtetarëve vendorë më të korruptuar në vend. Por, përpos mbrojtjes për të ushtruar veprimtarinë korruptive, Artan Shkëmbi ka kërkuar mbrojtje edhe nga protestuesit pogradecarë, të cilët me rritjen pesëfish të taksave dhe mungesën e investimeve, i janë mësyrë Bashkisë disa ditë radhazi. Artan Shkëmbi mund t’i shpëtojë ligjit se i ka krahët të ngrohtë në qeveri, por kurrsesi ai s’mund tu bëjë karshillëk qytetarëve të pafajshëm pogradecarë. Qytetarët me të drejtë mësynë pak ditë më parë ambientet e brendshme të Bashkisë, në kërkim të një përgjigje zyrtare, rreth asaj që po rëndon xhepat e tyre çdo ditë e më tepër. Pasi ajo që po ndodh sot në Pogradec, është e paprecedentë në historinë e pushtetit vendor në Shqipëri. Babëzia e Artan Shkëmbit për tu pasuruar në kurriz të qytetarëve të thjeshtë, s’ka të sosur. Sigurisht, ai mund t’i bëjë bisht drejtësisë për shkeljet e tij galopante, por kurrsesi s’ka skafandër policie që e mbron nga qytetarët e pafajshëm të cilët ai është zotuar t’i zhvasë.
als_Latn als_Latn